|  |
| --- |
| **Договор № РД-НС-01-1-3 от 7 февруари 2019 г. за изменение и допълнение на Националния рамков договор за медицинските дейности между Националната здравноосигурителна каса и Българския лекарски съюз за 2018 г.** |
|  |
| **МИНИСТЕРСТВО НА ЗДРАВЕОПАЗВАНЕТО**  **ДОГОВОР №** **РД-НС-01-1-3 от 7 февруари 2019** **г.**  **за изменение и допълнение на Националния рамков договор за медицинските дейности между Националната здравноосигурителна каса и Българския лекарски съюз за 2018 г.**  (обн., ДВ, бр. 28 от 2018 г.; изм. и доп., бр. 34 от 2018 г., бр. 4 от 2019 г.)  Днес, 7.02.2019 г., между Националната здравноосигурителна каса, от една страна, и Българския лекарски съюз, от друга страна, на основание чл. 54, ал. 10 и чл. 55, ал. 5 от Закона за здравното осигуряване (ЗЗО) се сключи този договор за изменение и допълнение на Национален рамков договор за медицинските дейности между Националната здравноосигурителна каса и Българския лекарски съюз за 2018 г. за следното:  **§ 1.**В чл. 328а, ал. 2 след думите „АПр № 38“ в скоби се добавя „(лекарствени продукти, прилагани при животозастрашаващи кръвоизливи, спешни оперативни и инвазивни интервенции при пациенти с вродени коагулопатии)“.  **§ 2.**В чл. 331а, ал. 1 в таблицата се правят следните изменения:  1. На ред 051.1 „Диагностика и лечение на исхемичен мозъчен инсулт с тромболиза“, в колона три „Цена (лв.)“ числото „3300“ се заменя с „2300“.  2. На ред 051.2 „Диагностика и лечение на исхемичен мозъчен инсулт с интервенционално лечение“, в колона три „Цена (лв.)“ числото „1800“ се заменя с „1550“.  3. На ред 056 „Диагностика и лечение на болести на черепно-мозъчните нерви (ЧМН), на нервните коренчета и плексуси, полиневропатия и вертеброгенни болкови синдроми“, в колона три „Цена (лв.)“ числото „300“ се заменя с „500“.  **§ 3.**В чл. 332а, ал. 1 в таблицата, на ред 05, в колона две „Номеклатура“ текстът „Дейности по осигуряване на лечение за новородени деца с вродени сърдечни малформации, претърпели сърдечна оперативна интервенция до навършване на 1-годишна възраст“ се изменя така: „Лечение за новородени деца с вродени сърдечни малформации, претърпели сърдечна оперативна интервенция до навършване на 1-годишна възраст“.  **§ 4.**В чл. 333а, ал. 1 в таблицата, на ред 43, в колона две „Номеклатура“ текстът „Генетично профилиране на онкологични заболявания“ се изменя така: „Специфични изследвания на онкологични и онкохематологични заболявания за прицелна терапия“.  **§ 5.**В чл. 341, ал. 1, т. 18 след думите „АПр № 38“ в скоби се добавя „Определяне на план на лечение и проследяване на терапевтичния отговор при пациенти, получаващи скъпоструващи лекарствени продукти по реда на чл. 78, т. 2 от ЗЗО“.  **§ 6.**В чл. 344:  1. В ал. 1 т. 5 се изменя така:  „5. клинична процедура № 3 в рамките на същия болничен престой по КП № 18, 23, 30, 47, 55, 65 и 66, в които кодът за механична вентилация (\*96.70 или \*96.71, или \*96.72) е задължителен за завършване и отчитане на посочените КП;“.  2. Алинея 6 се изменя така:  „(6) Заплащането на КПр № 3 и № 4 се извършва съобразно използваемостта на интензивните легла в клиниките и отделенията по анестезиология, реанимация и интензивно лечение от второ и трето ниво на компетентност съгласно Наредба № 49, като интензивните легла за изпълнение на КПр № 3 следва да са оборудвани и с необходимата медицинска апаратура за провеждане на механична вентилация.“  **§ 7.**В приложение № 6 „Кодове на заболяванията по списък, определен по реда на чл. 45, ал. 4 ЗЗО, и кодове на специалности на лекари, назначаващи терапия“, на ред 25 за МКБ код на заболяване D18.0 „Хемангиом с каквато и да е локализация“, в колона 3 „Код на специалност на лекар, назначаващ терапия на ЗОЛ до 18 години включително“ след числото „35“ се слага запетая и се допълва с числото „56“.  **§ 8.**В приложение № 17а „Клинични пътеки“, в КП № 256 „Продължително лечение и ранна рехабилитация след оперативни интервенции с голям и много голям обем и сложност с остатъчни проблеми за здравето“, в т. I „Условия за сключване на договор и за изпълнение на клиничната пътека“, т. 3 „Необходими специалисти за изпълнение на клиничната пътека“, текстът под таблицата „- четирима лекари със специалност „Хирургия;“ се изменя така: „-лекар със специалност „Хирургия“, а текстът „-трима лекари със специалност „Ортопедия и травматология“ се заменя с „-лекар със специалност „Ортопедия и травматология“.  **§ 9.**В приложение № 17б „Клинични пътеки № 51, 120 и 206“, в клинична пътека № 120.2 „Лечение на полиорганна недостатъчност, развила се след сърдечна операция, с продължителна механична вентилация“, в таблицата „Кодове на основни процедури по МКБ-9КМ“ след текста:  „\*96.70 продължителна механична вентилация над 16 дни  само в случаите на трахеостомирани пациенти, които са с механична вентилация над 384 часа“,  се добавя:  „или само в случаите на механична вентилация с ендотрахеална интубация за пациенти до 18-годишна възраст над 384 часа“.  **§ 10.** В приложение № 18а „Амбулаторни процедури“, в амбулаторна процедура № 7 „Амбулаторно наблюдение/диспансеризация при злокачествени заболявания и при вродени хематологични заболявания“, в т. I „Условия за сключване на договор и за изпълнение на амбулаторната процедура“, в т. 3 „Необходими специалисти за изпълнение на амбулаторната процедура“ текстът:  „Необходимите специалисти за изпълнение на амбулаторната процедура са:  двама лекари със специалност „Медицинска онкология“ или „Вътрешни болести“ и „Онкология“;  – лекар със специалност „Клинична лаборатория“;  – лекар със специалност „Образна диагностика“.“,  се изменя така:  „трима лекари, от които двама със специалност „Медицинска онкология“ или „Вътрешни болести“ и „Онкология“;  или  четирима лекари, от които най-малко двама лекари със специалност „Клинична хематология“;  или  четирима лекари със специалност „Педи­атрия“, от които трима лекари със специалност „Детски болести и клинична хематология“ или „Детска хематология“ или „Детска клинична хематология и онкология“;  лекар със специалност „Клинична лаборатория“;  лекар със специалност „Образна диагнос­тика“.“  **§ 11.** В приложение № 18б „Амбулаторни процедури № 38 и 43“ се правят следните изменения и допълнения:  1. В амбулаторна процедура № 38 „Определяне на план на лечение и проследяване на терапевтичния отговор при пациенти, получаващи скъпоструващи лекарствени продукти по реда на чл. 78, т. 2 ЗЗО“, в АПр № 38.2 „Осигуряване на антихемофилни фактори за лечение на вродени коагулопатии“:  1.1. В т. I „Условия за сключване на договор и за изпълнение на амбулаторната процедура“, т. 1 „Задължителни звена, медицинска апаратура и оборудване, налични и функциониращи на територията на лечебното заведение, изпълнител на болнична помощ“, в таблицата „Задължително звено/медицинска апаратура“ точки „7. Цитогенетична лаборатория“, „8. Лаборатория по нуклеарно-медицинска диагностика“ и „10. Клиника/отделение/Лаборатория/център по трансфузионна хематология и осигурено обслужване на болницата 24 часа в денонощието, включително и при спешни състояния“ се заличават.  1.2. В т. I „Условия за сключване на договор и за изпълнение на амбулаторната процедура“, т. 1 „Задължителни звена, медицинска апаратура и оборудване, налични и функциониращи на територията на лечебното заведение, изпълнител на болнична помощ“, в т. „3. Необходими специалисти за изпълнение на амбулаторната процедура“:  а) цифрата „3“ в т. 3, т. 3.1 и т. 3.2 се заменя с „2“;  б) в т. 2.1 думите „двама лекари“ се заменят с „трима лекари“, а думите „- лекар със специалност трансфузионна хематология“ се заличават;  в) в т. 2.2 думите „- четирима лекари със специалност „Педиатрия“, от които трима лекари със специалност „Детски болести и клинична хематология“ се заменят с „- четирима лекари със специалност „Педиатрия“, от които трима лекари със специалност „Детски болести и хематология“ или „Детска хематология“ или „Детска клинична хематология и онкология“, а думите „- лекар със специалност „Трансфузионна хематология“ се заличават.  1.3. В приложение № 1 текстът в колона три „Данни за приложения антикоагулант“ се изменя така: „Данни за приложения фактор за кръвосъсирване (или коагулационен фактор)“.  2. Наименованието на амбулаторна процедура № 43 „Генетично профилиране на онкологични заболявания“ се изменя така: „Специфични изследвания на онкологични и онкохематологични заболявания за прицелна терапия“.  **§ 12.** В преходните и заключителните разпоредби към Договор № РД-НС-01-1-2 от  27 декември 2018 г. за изменение и допълнение на Националния рамков договор за медицинските дейности между Националната здравноосигурителна каса и Българския лекарски съюз за 2018 г. (ДВ, бр. 4 от 2019 г., в сила от 1.01.2019 г.) в § 105 се създава ал. 3:  „(3) Допълнителните споразумения с лечебните заведения за болнична помощ, изпълнители на КП № 51.1 „Диагностика и лечение на исхемичен мозъчен инсулт с тромболиза“, № 51.2 „Диагностика и лечение на исхемичен мозъчен инсулт с интервенционално лечение“, № 120.1 „Лечение на полиорганна недостатъчност, развила се след сърдечна операция“, № 120.2 „Лечение на полиорганна недостатъчност, развила се след сърдечна операция с продължителна механична вентилация“, № 206.1 „Краниотомии, неиндицирани от травма, чрез съвременни технологии (невроендоскопия и интраоперативен ултразвук)“ и № 206.2 „Краниотомии, неиндицирани от травма, чрез съвременни технологии (нев­ронавигация)“, както и АПр № 38 (относно „Осигуряване на антихемофилни фактори за лечение на вродени коагулопатии“) влизат в сила от 1.01.2019 г.“  **§ 13.** В § 1, т. 1 от допълнителната разпоредба се правят следните допълнения:  1. В буква „б“ след думите „§ 2, ал. 1 от ЗБНЗОК за 2018 г.“ се добавя „и § 2, ал. 1 от ЗБНЗОК за 2019 г.“.  2. В буква „в“ след думите „§ 9, ал. 1 от ЗБНЗОК за 2018 г.“ се добавя „и § 8, ал. 1 от ЗБНЗОК за 2019 г.“.  **Преходни и заключителни разпоредби**  **§ 14.** Настоящият договор за изменение и допълнение на Националния рамков договор за медицинските дейности за 2018 г. влиза в сила от 1 февруари 2019 г., с изключение на медицинските дейности, за които § 12 предвижда друга дата за влизане в сила.  **§ 15.** Настоящият договор за изменение и допълнение на Националния рамков договор за медицинските дейности за 2018 г. се подписа на хартиен носител в четири еднообразни екземпляра, по един за: НЗОК, БЛС, министъра на здравеопазването и „Държавен вестник“.  **§ 16.** Настоящият договор за изменение и допълнение на Националния рамков договор за медицинските дейности за 2018 г. се сключва на основание чл. 54, ал. 10 и чл. 55, ал. 5 от ЗЗО, съгласува се и се обнародва от министъра на здравеопазването в „Държавен вестник“ на основание чл. 54, ал. 7 от ЗЗО и се публикува на официалната интернет страница на НЗОК.   |  |  | | --- | --- | | За Националната здравно- | За Българския | | осигурителна каса: | лекарски съюз: | | Председател на | Председател на УС | | НС на НЗОК: | на БЛС: | | **Жени Начева** | **Д-р Иван Маджаров** | | Членове на Надзорния |  | | съвет на НЗОК: |  | | **Д-р Бойко Пенков** | **Проф. д-р Николай** | | **Галя Димитрова** | **Габровски** | | **Росица Велкова** | **Д-р Николай Брънзалов** | | **Д-р Иван Кокалов** | **Д-р Стоян Борисов** | | **Теодор Василев** | **Д-р Атанас Атанасов** | | **Григор Димитров** | **Доц. д-р Христо Шивачев** | | **Оля Василева** | **Д-р Александър Заимов** | | **Пламен Таушанов** | **Д-р Нели Нешева** | |  | **Д-р Роза Анева** | |  | **Д-р Гергана Николова-** | |  | **Ширкова** | | Управител на НЗОК: |  | | **Д-р Дечо Дечев** |  | |  | Съгласувал: | |  | Министър на | |  | здравеопазването: | |  | **Кирил Ананиев** | |